CELEX: 32017R1988
Language: fi
Date: 2017-11-03 00:00:00
Title: Komission asetus (EU) 2017/1988, annettu 3 päivänä marraskuuta 2017, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisen tilinpäätösstandardin IFRS 4 osalta (ETA:n kannalta merkityksellinen teksti. )

9.11.2017   
            
            
               FI
            
            
               Euroopan unionin virallinen lehti
            
            
               L 291/72
            
         KOMISSION ASETUS (EU) 2017/1988,
   annettu 3 päivänä marraskuuta 2017,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisen tilinpäätösstandardin IFRS 4 osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
            
         
               (2)
            
            
               Kansainvälisiä tilinpäätösstandardeja antava elin International Accounting Standards Board (IASB) julkaisi 12 päivänä syyskuuta 2016 kansainväliseen tilinpäätösstandardiin IFRS 4 muutoksia, jotka koskevat IFRS 9:n Rahoitusinstrumentit soveltamista IFRS 4:n Vakuutussopimukset yhteydessä, jäljempänä ’muutokset IFRS 4:ään’. Muutoksilla IFRS 4:ään pyritään puuttumaan IFRS 9:n ja vakuutussopimuksia koskevan uuden standardin IFRS 17, jolla korvataan IFRS 4, eri voimaantulopäivistä aiheutuviin tilapäisiin vaikutuksiin tilinpäätöksen laatimisessa.
            
         
               (3)
            
            
               IFRS 9:llä pyritään parantamaan rahoitusinstrumenttien tilinpäätösraportointia puuttumalla ongelmiin, jotka tulivat esiin finanssikriisin aikana. IFRS 9:ssä vastataan etenkin G20-maiden vaatimuksiin siirtyä ennakoivampaan malliin rahoitusvaroihin liittyvien odotettavissa olevien tappioiden kirjaamisessa.
            
         
               (4)
            
            
               Muutoksilla IFRS 4:ään sallitaan yhteisöille, jotka pääasiallisesti harjoittavat vakuutustoimintaa, mahdollisuus lykätä IFRS 9:n käyttöönotto 1 päivään tammikuuta 2021. Tällaisen lykkäämisen tuloksena asianomaiset yhteisöt voivat jatkaa raportointia voimassa olevan standardin eli kansainvälisen tilinpäätösstandardin IAS 39 Rahoitusinstrumentit: kirjaaminen ja arvostaminen mukaisesti. Muutoksilla IFRS 4:ään mahdollistetaan myös se, että vakuutussopimuksia tekevät yhteisöt voivat poistaa tulosvaikutteisesta arvostamisesta osan siitä uudesta kirjanpidollisesta epäsymmetriasta ja tilapäisestä vaihtelusta, jota saattaa aiheutua IFRS 9:ää sovellettaessa ennen kuin IFRS 17 pannaan täytäntöön.
            
         
               (5)
            
            
               Kuultuaan Euroopan tilinpäätösraportoinnin neuvoa-antavaa ryhmää (European Financial Reporting Advisory Group, EFRAG) komissio katsoo, että muutokset IFRS 4:ään täyttävät asetuksen (EY) N:o 1606/2002 3 artiklan 2 kohdassa säädetyt hyväksymisperusteet.
            
         
               (6)
            
            
               Komissio katsoo kuitenkin, että muutokset IFRS 4:ään eivät ole riittävän laajoja, jotta ne kattaisivat kaikkien merkittävien vakuutusyhteisöjen tarpeet unionissa. Finanssiryhmittymään kuuluva vakuutusala ei varsinkaan pystyisi lykkäämään IFRS 9:n soveltamista, mikä voisi asettaa sen epäedulliseen kilpailuasemaan. Euroopan parlamentin ja neuvoston direktiivin 2002/87/EY (3) soveltamisalaan kuuluvan finanssiryhmittymän vakuutusalan olisi sen vuoksi sallittava lykätä IFRS 9:n soveltamista 1 päivään tammikuuta 2021.
            
         
               (7)
            
            
               IFRS 9:n soveltamisen lykkääminen finanssiryhmittymän vakuutusalalla merkitsisi, että ryhmittymän sisällä sovellettaisiin kahta erilaista tilinpäätösstandardia, mikä voisi luoda mahdollisuuksia tilinpäätösarbitraasille ja mahdollisesti johtaa siihen, että sijoittajien on vaikea ymmärtää konsernitilinpäätöksiä. Tällaiseen lykkäämiseen olisi sen vuoksi sovellettava tiettyjä edellytyksiä. Jotta vältettäisiin se, että konserni siirtää rahoitusinstrumentteja alojen välillä päästäkseen hyötymään suotuisammasta kirjanpitokäsittelystä, olisi sovellettava tilapäistä kieltoa rahoitusinstrumenttien siirtoon, paitsi jos rahoitusinstrumentit arvostetaan käypään arvoon ja muutokset kirjataan tulosvaikutteisesti käypään arvoon. Siirtokieltoa olisi sovellettava ainoastaan sellaisten rahoitusinstrumenttien siirtoihin, jotka ovat kirjattavissa pois siirtävän yhteisön tileistä. Tätä kieltoa ei tulisi soveltaa konserniin kuuluvan yhteisön liikkeeseen laskemiin rahoitusinstrumentteihin, sillä konserniyrityksillä olevat rahoitusinstrumenttien keskinäiset omistukset eliminoidaan ryhmittymän konsernitilinpäätöksessä.
            
         
               (8)
            
            
               IFRS 9:n soveltamisen lykkääminen on lähestymistavaltaan yhdenmukaista IFRS 4:n kanssa, jolla annetaan vakuutuskonserneille mahdollisuus konsolidoida tytäryritykset ilman, että vakuutusvelkojen arvostaminen mukautetaan tytäryritysten paikallisista yleisesti hyväksytyistä tilinpäätöksen laatimisperiaatteista konsernin muiden osien käyttämiin tilinpäätöksen laatimisperiaatteisiin. Vaikka epäyhtenäisten tilinpäätöksen laatimisperiaatteiden käyttö saattaa heikentää tilinpäätösten ymmärrettävyyttä, IAS 39:n mukainen tilinpäätösraportointi on tilinpäätösten käyttäjille tuttua ja lykkääminen kestää vain lyhyen aikaa. Lykkäämisen käytön edellytyksillä on myös tarkoitus lieventää tällaisia huolenaiheita.
            
         
               (9)
            
            
               IFRS 9:n soveltamisen lykkäämisen finanssiryhmittymään kuuluvan vakuutusalan osalta olisi oltava ajallisesti rajoitettua, sillä on tärkeää, että IFRS 9:llä käyttöönotetut parannukset tulevat voimaan mahdollisimman pian, ja IFRS 17 tulee tosiasiallisesti voimaan 1 päivänä tammikuuta 2021.
            
         
               (10)
            
            
               Sen vuoksi asetusta (EY) N:o 1126/2008 olisi muutettava.
            
         
               (11)
            
            
               Tässä asetuksessa säädetyt toimenpiteet ovat tilinpäätöskysymysten sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1126/2008 liitteessä kansainvälinen tilinpäätösstandardi IFRS 4 Vakuutussopimukset tämän asetuksen liitteen mukaisesti.
   2 artikla
   Direktiivin 2002/87/EY 2 artiklan 14 kohdassa määritelty finanssiryhmittymä voi valita, että yksikään sen yhteisöistä, jotka toimivat mainitun direktiivin 2 artiklan 8 kohdan b alakohdan mukaisella vakuutusalalla, ei sovella IFRS 9:ää konsernitilinpäätöksissä varainhoitovuosina, jotka alkavat ennen 1 päivää tammikuuta 2021, jos kaikki seuraavat edellytykset täyttyvät:
   
               a)
            
            
               rahoitusinstrumentteja ei siirretä finanssiryhmittymän vakuutusalan ja finanssiryhmittymän muiden alojen välillä 29 päivän marraskuuta 2017 jälkeen, paitsi jos rahoitusinstrumentit arvostetaan käypään arvoon ja tällaisissa siirroissa mukana olevat molemmat alat kirjaavat muutokset tulosvaikutteisesti käypään arvoon;
            
         
               b)
            
            
               finanssiryhmittymä ilmoittaa konsernitilinpäätöksessään, mitkä konsernin vakuutusyhteisöt soveltavat IAS 39:ää;
            
         
               c)
            
            
               IFRS 7:n mukaisesti esitettävät tiedot annetaan erikseen IAS 39:ää soveltavan vakuutusalan ja IFRS 9:ää soveltavien konsernin muiden osien osalta.
            
         3 artikla
   1.   Yritysten on sovellettava 1 artiklassa tarkoitettuja muutoksia sen ensimmäisen tilikauden alusta, joka alkaa 1 päivänä tammikuuta 2018 tai sen jälkeen.
   2.   Finanssiryhmittymä voi kuitenkin valita, että se soveltaa 1 artiklassa tarkoitettuja muutoksia, jos 2 artiklassa vahvistetut edellytykset täyttyvät, sen ensimmäisen tilikauden alusta, joka alkaa 1 päivänä tammikuuta 2018 tai sen jälkeen.
   4 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä marraskuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 243, 11.9.2002, s. 1.
   
      (2)  Komission asetus (EY) N:o 1126/2008, annettu 3 päivänä marraskuuta 2008, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti (EUVL L 320, 29.11.2008, s. 1).
   
      (3)  Euroopan parlamentin ja neuvoston direktiivi 2002/87/EY, annettu 16 päivänä joulukuuta 2002, finanssiryhmittymään kuuluvien luottolaitosten, vakuutusyritysten ja sijoituspalveluyritysten lisävalvonnasta sekä neuvoston direktiivien 73/239/ETY, 79/267/ETY, 92/49/ETY, 92/96/ETY, 93/6/ETY ja 93/22/ETY ja Euroopan parlamentin ja neuvoston direktiivien 98/78/EY ja 2000/12/EY muuttamisesta (EUVL L 35, 11.2.2003, s. 1).
   
      LIITE
      
         IFRS 9:n Rahoitusinstrumentit soveltaminen IFRS 4:n Vakuutussopimukset kanssa
      
      (Muutokset IFRS 4:ään)
      
         Muutokset
      
      
         IFRS 4:ään Vakuutussopimukset
         
      
      Muutetaan kappaletta 3.
      SOVELTAMISALA
      …
      
               
                  3
               
               
                  Tässä IFRS-standardissa ei käsitellä muita vakuutuksenantajien kirjanpitoon liittyviä kysymyksiä, esimerkiksi vakuutuksenantajien hallussa olevien rahoitusvarojen ja vakuutuksenantajien liikkeeseen laskemien rahoitusvelkojen kirjanpitokäsittelyä (ks. IAS 32 Rahoitusinstrumentit: esittämistapa, IFRS 7 ja IFRS 9 Rahoitusinstrumentit), seuraavia lukuun ottamatta:
                  
                              a)
                           
                           
                              kappaleessa 20A sallitaan tietyt kriteerit täyttävien vakuutuksenantajien soveltaa väliaikaista vapautusta IFRS 9:stä;
                           
                        
                              b)
                           
                           
                              kappaleessa 35B sallitaan vakuutuksenantajien soveltaa overlay-lähestymistapaa nimenomaisesti määritettyihin rahoitusvaroihin; ja
                           
                        
                              c)
                           
                           
                              kappaleessa 45 sallitaan vakuutuksenantajien määrätyissä olosuhteissa muuttaa joidenkin tai kaikkien rahoitusvarojensa luokittelua siten, että varat arvostetaan käypään arvoon tulosvaikutteisesti.
                           
                        …
               
            Muutetaan kappaletta 5.
      …
      
               
                  5
               
               
                  Yksinkertaisuuden vuoksi kaikkia sellaisia yhteisöjä, jotka tekevät vakuutussopimuksia myyjänä, nimitetään tässä IFRS-standardissa vakuutuksenantajiksi riippumatta siitä, pidetäänkö sopimuksen myyjäosapuolta vakuutuksenantajana valvonnan kannalta tai oikeudellisesti. Kaikki kappaleisiin 3(a)–3(b), 20A–20Q, 35B–35N, 39B–39M ja 46–49 sisältyvät viittaukset vakuutuksenantajaan on luettava viittauksina myös sellaisen rahoitusinstrumentin liikkeeseenlaskijaan, johon sisältyy oikeus harkinnanvaraiseen oikeuteen ylijäämästä.
                  …
               
            Lisätään uudet otsikot kappaleiden 20, 20K ja 20N jälkeen. Lisätään uudet kappaleet 20A–20Q.
      KIRJAAMINEN JA ARVOSTAMINEN
      …
      
         Väliaikainen vapautus IFRS 9:stä
      
      
               
                  
                     20A
                  
               
               
                  IFRS 9:ssä käsitellään rahoitusinstrumenttien kirjanpitokäsittelyä, ja sitä sovelletaan 1.1.2018 tai sen jälkeen alkavilla tilikausilla. Tässä standardissa kuitenkin myönnetään kappaleessa 20B mainitut kriteerit täyttävälle vakuutuksenantajalle väliaikainen vapautus, jonka mukaan vakuutuksenantajan on sallittua mutta ei vaadittua soveltaa IAS 39:ää Rahoitusinstrumentit: kirjaaminen ja arvostaminen IFRS 9:n sijaan tilikausilla, jotka alkavat ennen 1.1.2021. Vakuutuksenantajan, joka soveltaa tilapäistä vapautusta IFRS 9:stä, on:
                  
                              
                                 a)
                              
                           
                           
                              
                                 sovellettava niitä IFRS 9:n vaatimuksia, jotka ovat tarpeen tämän standardin kappaleissa 39B–39J vaadittavien tietojen antamiseksi; ja
                              
                           
                        
                              
                                 b)
                              
                           
                           
                              
                                 sovellettava rahoitusinstrumentteihinsa kaikkia muita soveltuvia IFRS-standardeja tämän standardin kappaleissa 20A–20Q, 39B–39J ja 46–47 kuvattuja poikkeuksia lukuun ottamatta.
                              
                           
                        
            
               
                  
                     20B
                  
               
               
                  Vakuutuksenantaja saa soveltaa väliaikaista vapautusta IFRS 9:stä siinä ja vain siinä tapauksessa, että:
                  
                              
                                 a)
                              
                           
                           
                              
                                 se ei ole aiemmin soveltanut mitään IFRS 9:n versiota
                                  (1)
                                 , muutoin kuin pelkästään vaatimuksia, jotka koskevat käypään arvoon tulosvaikutteisesti arvostettaviksi nimenomaisesti luokitelluista rahoitusveloista aiheutuvien voittojen tai tappioiden esittämistapaa ja sisältyvät IFRS 9:n kappaleisiin 5.7.1(c), 5.7.7–5.7.9, 7.2.14 ja B5.7.5–B5.7.20; ja
                              
                           
                        
                              
                                 b)
                              
                           
                           
                              
                                 sen toiminnot liittyvät kappaleessa 20D kuvatulla tavalla pääasiallisesti vakuuttamiseen tilinpäätöspäivänä, joka välittömästi edeltää ajankohtaa 1.4.2016, tai myöhempänä tilinpäätöspäivänä kappaleessa 20G täsmennettävällä tavalla.
                              
                           
                        
            
               
                  20C
               
               
                  Vakuutuksenantajan, joka soveltaa väliaikaista vapautusta IFRS 9:stä, on sallittua valita menettely, jonka mukaan se soveltaa pelkästään vaatimuksia, jotka koskevat käypään arvoon tulosvaikutteisesti arvostettaviksi nimenomaisesti luokitelluista rahoitusveloista aiheutuvien voittojen tai tappioiden esittämistapaa ja sisältyvät IFRS 9:n kappaleisiin 5.7.1(c), 5.7.7–5.7.9, 7.2.14 ja B5.7.5–B5.7.20. Jos vakuutuksenantaja valitsee vain näiden vaatimusten soveltamisen, sen on sovellettava IFRS 9:n asiaankuuluvia siirtymäsääntöjä, annettava tieto siitä, että se on soveltanut kyseisiä vaatimuksia ja esitettävä jatkuvasti tähän liittyvät tiedot, joista määrätään IFRS 7:n (IFRS 9:n (2010) muuttamana) kappaleissa 10–11.
               
            
               
                  20D
               
               
                  Vakuutuksenantajan toiminnot liittyvät pääasiallisesti vakuuttamiseen siinä ja vain siinä tapauksessa, että:
                  
                              a)
                           
                           
                              vakuutuksenantajan tämän standardien soveltamisalaan kuuluvista sopimuksista aiheutuvien velkojen kirjanpitoarvo, joka sisältää mahdolliset vakuutussopimuksista tämän standardin kappaleiden 7–12 mukaisesti erotetut talletusosat tai kytketyt johdannaiset, on merkittävä verrattuna sen kaikkien velkojen yhteenlaskettuun kirjanpitoarvoon; ja
                           
                        
                              b)
                           
                           
                              vakuuttamiseen liittyvien velkojen (ks. kappale 20E) yhteenlasketun kirjanpitoarvon osuus vakuutuksenantajan kaikkien velkojen yhteenlasketusta kirjanpitoarvosta on:
                              
                                          i)
                                       
                                       
                                          enemmän kuin 90 prosenttia; tai
                                       
                                    
                                          ii)
                                       
                                       
                                          vähemmän tai yhtä suuri kuin 90 prosenttia mutta enemmän kuin 80 prosenttia, eikä vakuutuksenantaja harjoita merkittävää vakuuttamiseen liittymätöntä toimintaa (ks. kappale 20F).
                                       
                                    
                        
            
               
                  20E
               
               
                  Kappaletta 20D(b) sovellettaessa vakuuttamiseen liittyviin velkoihin luetaan:
                  
                              a)
                           
                           
                              tämän IFRS-standardin soveltamisalaan kuuluvista sopimuksista johtuvat velat, kuten kappaleessa 20D(a) kuvataan;
                           
                        
                              b)
                           
                           
                              johdannaisiin kuulumattomat sijoitussopimuksista aiheutuvat velat, jotka arvostetaan IAS 39:ää soveltaen käypään arvoon tulosvaikutteisesti (mukaan lukien velat, jotka on nimenomaisesti luokiteltu käypään arvoon tulosvaikutteisesti kirjattaviksi ja joihin vakuutuksenantaja on soveltanut IFRS 9:n vaatimuksia voittojen ja tappioiden esittämisestä (ks. kappaleet 20B(a) ja 20C); ja
                           
                        
                              c)
                           
                           
                              velat, jotka syntyvät, koska vakuutuksenantajalle syntyy tai se täyttää kohdissa (a) ja (b) tarkoitetuista sopimuksista aiheutuvia velvoitteita. Esimerkkejä tällaisista veloista ovat näistä sopimuksista ja niiden pohjana olevista varoista aiheutuvien riskien pienentämiseen käytettävät johdannaiset, merkitykselliset verovelat kuten näistä veloista syntyvistä veronalaisista väliaikaisista eroista johtuvat laskennalliset verovelat sekä liikkeeseen lasketut vieraan pääoman ehtoiset instrumentit, jotka sisältyvät viranomaisten vaatimaan vakuutuksenantajan pääomaan.
                           
                        
            
               
                  20F
               
               
                  Vakuutuksenantajan on arvioidessaan kappaleen 20D(b)(ii) soveltamista varten, harjoittaako se merkittävää vakuuttamiseen liittymätöntä toimintaa, otettava huomioon:
                  
                              a)
                           
                           
                              vain ne toiminnot, joista se voi ansaita tuottoja ja joista sille voi syntyä kuluja; ja
                           
                        
                              b)
                           
                           
                              määrälliset tai laadulliset (tai molemmat) tekijät, mukaan lukien julkisesti saatavilla oleva informaatio, kuten toimialaluokitus, jota tilinpäätöksen käyttäjät soveltavat vakuutuksenantajaan.
                           
                        
            
               
                  20G
               
               
                  Kappaleen 20B(b) mukaan yhteisön on arvioitava, täyttääkö se edellytykset väliaikaiselle vapautukselle IFRS 9:stä tilinpäätöspäivänä, joka välittömästi edeltää ajankohtaa 1.4.2016. Kyseisen ajankohdan jälkeen:
                  
                              a)
                           
                           
                              yhteisön, joka on aiemmin täyttänyt edellytykset väliaikaiselle vapautukselle IFRS 9:stä, on arvioitava uudelleen, liittyvätkö sen toiminnot pääasiallisesti vakuuttamiseen myöhempänä tilinpäätöspäivänä, siinä ja vain siinä tapauksessa, että yhteisön toiminnoissa on tapahtunut kyseisenä päivänä päättyneellä tilikaudella muutos kappaleissa 20H–20I kuvatulla tavalla.
                           
                        
                              b)
                           
                           
                              yhteisön, joka ei aiemmin ole täyttänyt edellytyksiä väliaikaiselle vapautukselle IFRS 9:stä, on sallittua arvioida uudelleen, liittyvätkö sen toiminnot pääasiallisesti vakuuttamiseen myöhempänä tilinpäätöspäivänä ennen 31.12.2018, siinä ja vain siinä tapauksessa, että yhteisön toiminnoissa on tapahtunut kyseisenä päivänä päättyneellä tilikaudella muutos kappaleissa 20H–20I kuvatulla tavalla.
                           
                        
            
               
                  20H
               
               
                  Kappaletta 20G sovellettaessa yhteisön toiminnoissa tapahtunut muutos on muutos:
                  
                              a)
                           
                           
                              jonka yhteisön ylin johto toteaa aiheutuneen ulkoisista tai sisäisistä muutoksista;
                           
                        
                              b)
                           
                           
                              joka on yhteisön toiminnan kannalta merkittävä; ja
                           
                        
                              c)
                           
                           
                              joka on osoitettavissa ulkopuolisille osapuolille.
                           
                        Näin ollen tällainen muutos tapahtuu vain, kun yhteisö ryhtyy suorittamaan toimintoa, joka on merkittävä sen toimintojen kannalta, tai lopettaa sen suorittamisen taikka muuttaa merkittävästi sen jonkin toiminnon laajuutta, esimerkiksi kun yhteisö on hankkinut, luovuttanut tai lopettanut liiketoiminta-alueen.
               
            
               
                  20I
               
               
                  Kappaleessa 20H kuvatun muutoksen yhteisön toiminnoissa odotetaan olevan hyvin harvinainen. Seuraavat eivät ole muutoksia yhteisön toiminnoissa kappaletta 20G sovellettaessa:
                  
                              a)
                           
                           
                              yrityksen rahoitusrakenteessa tapahtuva muutos, joka ei itsessään vaikuta toimintoihin, joista yhteisö ansaitsee tuottoja ja joista sille syntyy kuluja.
                           
                        
                              b)
                           
                           
                              yhteisön suunnitelma liiketoiminta-alueen myynnistä, vaikka varat ja velat luokiteltaisiin myytävänä oleviksi IFRS 5:n Myytävänä olevat pitkäaikaiset omaisuuserät ja lopetetut toiminnot mukaisesti. Liiketoiminta-alueen myyntiä koskeva suunnitelma voisi muuttaa yhteisön toimintoja ja antaa syyn uudelleenarviointiin tulevaisuudessa, mutta se ei ole vielä vaikuttanut yhteisön taseeseen merkittyihin velkoihin.
                           
                        
            
               
                  20J
               
               
                  Jos yhteisö ei uudelleenarvioinnin seurauksena enää täytä edellytyksiä väliaikaiselle vapautukselle IFRS 9:stä (ks. kappale 20G(a)), niin yhteisön on sallittua edelleen soveltaa väliaikaista vapautusta IFRS 9:stä vain sen tilikauden loppuun asti, joka on alkanut välittömästi kyseisen uudelleenarvioinnin jälkeen. Yhteisön on tästä huolimatta sovellettava IFRS 9:ää 1.1.2021 tai sen jälkeen alkavilla tilikausilla. Jos yhteisö esimerkiksi toteaa, ettei se enää täytä edellytyksiä väliaikaiselle vapautukselle IFRS 9:stä sovellettuaan kappaletta 20G 31.12.2018 (tilikauden lopussa), niin yhteisön on sallittua edelleen soveltaa väliaikaista vapautusta IFRS 9:stä vain 31.12.2019 saakka.
               
            
               
                  20K
               
               
                  Vakuutuksenantaja, joka on aiemmin valinnut väliaikaisen vapautuksen IFRS 9:stä, saa minkä tahansa myöhemmän tilikauden alussa päättää peruuttamattomasti soveltaa IFRS 9:ää.
               
            
         
            Ensilaatija
         
      
      
               
                  20L
               
               
                  IFRS 1:ssä IFRS-standardien ensimmäinen käyttöönotto määritelty ensilaatija saa soveltaa kappaleessa 20A kuvattua väliaikaista vapautusta IFRS 9:stä siinä ja vain siinä tapauksessa, että se täyttää kappaleessa 20B kuvatut kriteerit. Kappaletta 20B(b) soveltaessaan ensilaatijan on käytettävä kirjanpitoarvoja, jotka määritetään soveltamalla IFRS-standardeja kyseisessä kappaleessa täsmennettynä päivänä.
               
            
               
                  20M
               
               
                  IFRS 1 sisältää ensilaatijan sovellettavissa olevia vaatimuksia ja helpotuksia. Kyseiset vaatimukset ja helpotukset (esimerkiksi IFRS 1:n kappaleet D16–D17) eivät syrjäytä tämän IFRS-standardin kappaleiden 20A–20Q ja 39B–39J vaatimuksia. IFRS 1:n vaatimukset ja helpotukset eivät esimerkiksi syrjäytä vaatimusta siitä, että ensilaatijan on täytettävä kappaleessa 20L täsmennetyt kriteerit voidakseen soveltaa väliaikaista vapautusta IFRS 9:stä.
               
            
               
                  20N
               
               
                  Ensilaatijan, joka esittää tilinpäätöksessään kappaleissa 39B–39J vaadittavat tiedot, on sovellettava IFRS 1:n vaatimuksia ja helpotuksia, joilla on merkitystä kyseisiä tietoja varten tehtävien arvioiden kannalta.
               
            
         
            Väliaikainen vapautus IAS 28:n tietyistä vaatimuksista
         
      
      
               
                  20O
               
               
                  IAS 28:n Sijoitukset osakkuus- ja yhteisyrityksiin kappaleiden 35–36 mukaan yhteisön on pääomaosuusmenetelmää käyttäessään sovellettava yhtenäisiä tilinpäätöksen laatimisperiaatteita. Tästä huolimatta on sallittua mutta ei vaadittavaa, että yhteisö säilyttää ennen 1.1.2021 alkavilla tilikausilla osakkuus- tai yhteisyrityksen soveltamat merkitykselliset tilinpäätöksen laatimisperiaatteet seuraavasti:
                  
                              a)
                           
                           
                              yhteisö soveltaa IFRS 9:ää mutta osakkuus- tai yhteisyritys soveltaa väliaikaista vapautusta IFRS 9:stä; tai
                           
                        
                              b)
                           
                           
                              yhteisö soveltaa väliaikaista vapautusta IFRS 9:stä mutta osakkuus- tai yhteisyritys soveltaa IFRS 9:ää.
                           
                        
            
               
                  20P
               
               
                  Kun yhteisö käyttää osakkuus- tai yhteisyritykseen tekemänsä sijoituksen kirjanpitokäsittelyyn pääomaosuusmenetelmää:
                  
                              a)
                           
                           
                              jos tilinpäätöksessä, jota käytetään sovellettaessa pääomaosuusmenetelmää kyseiseen osakkuus- tai yhteisyritykseen (kun siihen on tehty yhteisön mahdollisesti tekemät oikaisut), on aiemmin sovellettu IFRS 9:ää, niin on jatkettava IFRS 9:n soveltamista.
                           
                        
                              b)
                           
                           
                              jos tilinpäätöksessä, jota käytetään sovellettaessa pääomaosuusmenetelmää kyseiseen osakkuus- tai yhteisyritykseen (kun siihen on tehty yhteisön mahdollisesti tekemät oikaisut), on aiemmin sovellettu väliaikaista vapautusta IFRS 9:stä, niin myöhemmin saadaan soveltaa IFRS 9:ää.
                           
                        
            
               
                  20Q
               
               
                  Yhteisö saa soveltaa kappaleita 20O ja 20P(b) kuhunkin osakkuus- ja yhteisyritykseen erikseen.
               
            Lisätään uudet kappaleet 35A–35N, 39B–39M ja 46–49. Lisätään uudet otsikot kappaleiden 35A, 35K, 35M, 39A, 39J, 45 ja 47 jälkeen.
      
         
            Rahoitusinstrumentteihin sisältyvä oikeus harkinnanvaraiseen osuuteen ylijäämästä
         
      
      …
      
               
                  35A
               
               
                  Kappaleiden 20A, 20L and 20O mukaiset väliaikaiset vapautukset sekä kappaleen 35 mukainen overlay-lähestymistapa ovat käytettävissä myös sellaisen rahoitusinstrumentin liikkeeseenlaskijalle, johon sisältyy oikeus harkinnanvaraiseen osuuteen ylijäämästä. Näin ollen kaikki kappaleisiin 3(a)–3(b), 20A–20Q, 35B–35N, 39B–39M ja 46–49 sisältyvät viittaukset vakuutuksenantajaan on luettava viittauksina myös sellaisen rahoitusinstrumentin liikkeeseenlaskijaan, johon sisältyy oikeus harkinnanvaraiseen osuuteen ylijäämästä.
               
            ESITTÄMISTAPA
      
         Overlay-lähestymistapa
      
      
               
                  
                     35B
                  
               
               
                  Vakuutuksenantajan on sallittua soveltaa overlay-lähestymistapaa nimenomaisesti määritettyihin rahoitusvaroihin, mutta tätä ei vaadita. Overlay-lähestymistapaa soveltavan vakuutuksenantajan on:
                  
                              
                                 a)
                              
                           
                           
                              
                                 siirrettävä voiton tai tappion ja muiden laajan tuloksen erien välillä sellainen määrä, että nimenomaisesti määritetyistä rahoitusvaroista aiheutunut voitto tai tappio raportointikauden lopussa on sama kuin jos vakuutuksenantaja olisi soveltanut nimenomaisesti määritettyihin rahoitusvaroihin IAS 39:ää. Näin ollen siirrettävä määrä on yhtä suuri kuin seuraavien välinen erotus:
                              
                              
                                          
                                             i)
                                          
                                       
                                       
                                          
                                             nimenomaisesti määritetyistä rahoitusvaroista tulosvaikutteisesti esitetty määrä soveltaen IFRS 9:ää; ja
                                          
                                       
                                    
                                          
                                             ii)
                                          
                                       
                                       
                                          
                                             määrä, joka nimenomaisesti määritetyistä rahoitusvaroista olisi esitetty tulosvaikutteisesti, jos vakuutuksenantaja olisi soveltanut IAS 39:ää.
                                          
                                       
                                    
                        
                              
                                 b)
                              
                           
                           
                              
                                 sovellettava rahoitusinstrumentteihinsa kaikkia muita soveltuvia IFRS-standardeja tämän standardin kappaleissa 35B–35N, 39K–39M ja 48–49 kuvattuja poikkeuksia lukuun ottamatta.
                              
                           
                        
            
               
                  
                     35C
                  
               
               
                  Vakuutuksenantaja saa valita kappaleessa 35B kuvatun overlay-lähestymistavan soveltamisen vain, kun se soveltaa IFRS 9:ää ensimmäisen kerran, mukaan lukien tapaukset, joissa se soveltaa IFRS 9:ää ensimmäisen kerran sovellettuaan aiemmin:
                  
                              
                                 a)
                              
                           
                           
                              
                                 kappaleessa 20A kuvattua väliaikaista vapautusta IFRS 9:stä; tai
                              
                           
                        
                              
                                 b)
                              
                           
                           
                              
                                 pelkästään vaatimuksia, jotka koskevat käypään arvoon tulosvaikutteisesti arvostettaviksi nimenomaisesti luokitelluista rahoitusveloista aiheutuvien voittojen tai tappioiden esittämistapaa ja sisältyvät IFRS 9:n kappaleisiin 5.7.1(c), 5.7.7–5.7.9, 7.2.14 ja B5.7.5–B5.7.20.
                              
                           
                        
            
               
                  35D
               
               
                  Vakuutuksenantajan on esitettävä määrä, joka siirretään voiton tai tappion ja muiden laajan tuloksen erien välillä overlay-lähestymistapaa sovellettaessa:
                  
                              a)
                           
                           
                              tulosvaikutteisesti erillisenä eränä; ja
                           
                        
                              b)
                           
                           
                              muissa laajan tuloksen erissä erillisenä muun laajan tuloksen eränä.
                           
                        
            
               
                  35E
               
               
                  Rahoitusvaroihin kuuluva erä on nimenomaisesti määritettävissä overlay-lähestymistavan kohteeksi siinä ja vain siinä tapauksessa, että seuraavat kriteerit täyttyvät:
                  
                              a)
                           
                           
                              se arvostetaan käypään arvoon tulosvaikutteisesti IFRS 9:ää sovellettaessa mutta sitä ei olisi arvostettu kokonaisuudessaan käypään arvoon tulosvaikutteisesti IAS 39:ää sovellettaessa; ja
                           
                        
                              b)
                           
                           
                              sitä ei pidetä hallussa sellaista toimintoa varten, jolla ei ole yhteyttä tämän IFRS-standardin soveltamisalaan kuuluviin sopimuksiin. Esimerkkejä rahoitusvaroista, jotka eivät sovi overlay-lähestymistavan kohteiksi, ovat pankkitoimintaa varten pidettävät varat tai rahoitusvarat, joita pidetään tämän IFRS-standardin soveltamisalan ulkopuolisiin sijoitussopimuksiin liittyvissä rahastoissa.
                           
                        
            
               
                  35F
               
               
                  Vakuutuksenantaja voi nimenomaisesti määrittää ehdot täyttävän rahoitusvaroihin kuuluvan erän overlay- lähestymistavan kohteeksi, kun se valitsee overlay-lähestymistavan soveltamisen (ks. kappale 35C). Se voi myöhemmin nimenomaisesti määrittää ehdot täyttävän rahoitusvaroihin kuuluvan erän overlay-lähestymistavan kohteeksi silloin ja vain silloin, kun:
                  
                              a)
                           
                           
                              kyseinen omaisuuserä merkitään alun perin kirjanpitoon; tai
                           
                        
                              b)
                           
                           
                              kyseinen omaisuuserä täyttää nyt kappaleen 35E(b) mukaisen kriteerin eikä se ole aiemmin täyttänyt sitä.
                           
                        
            
               
                  35G
               
               
                  Vakuutuksenantajan on sallittua nimenomaisesti määrittää ehdot täyttävät rahoitusvarat overlay-lähestymistavan kohteeksi soveltamalla kappaletta 35F instrumenttikohtaisesti.
               
            
               
                  35H
               
               
                  Silloin kun se on relevanttia overlay-lähestymistavan soveltamiseksi rahoitusvaroihin kuuluvaan erään, joka on äskettäin nimenomaisesti määritetty soveltaen kappaletta 35F(b):
                  
                              a)
                           
                           
                              rahoitusvaroihin kuuluvan erän nimenomaisen määrittämispäivän käyvän arvon on oltava erän uusi jaksotettuun hankintamenoon perustuva kirjanpitoarvo; ja
                           
                        
                              b)
                           
                           
                              efektiivinen korko on määritettävä perustuen rahoitusvaroihin kuuluvan erän nimenomaisen määrittämispäivän käypään arvoon.
                           
                        
            
               
                  35I
               
               
                  Yhteisön on jatkettava overlay-lähestymistavan soveltamista nimenomaisesti määritettyyn rahoitusvaroihin kuuluvaan erään, kunnes kyseinen rahoitusvaroihin kuuluva erä kirjataan pois taseesta. Kuitenkin:
                  
                              a)
                           
                           
                              yhteisön on peruutettava rahoitusvaroihin kuuluvan erän nimenomainen määrittäminen, kun rahoitusvaroihin kuuluva erä ei enää täytä kappaleen 35E(b) mukaista kriteeriä. Rahoitusvaroihin kuuluva erä ei täytä kyseistä kriteeriä esimerkiksi, kun yhteisö siirtää omaisuuserän hallussapidettäväksi pankkitoimintojaan varten tai kun yhteisö lakkaa olemasta vakuutuksenantaja.
                           
                        
                              b)
                           
                           
                              yhteisö saa kunkin tilikauden alussa lopettaa overlay-lähestymistavan soveltamisen kaikkiin nimenomaisesti määritettyihin rahoitusvaroihin. Yhteisön, joka päättää lopettaa overlay- lähestymistavan soveltamisen, on sovellettava tilinpäätöksen laatimisperiaatteen muutoksen kirjanpitokäsittelyyn IAS 8:aa.
                           
                        
            
               
                  35J
               
               
                  Kun yhteisö peruuttaa rahoitusvaroihin kuuluvan erän nimenomaisen määrittämisen kappaleen 35I(a) mukaisesti, sen on siirrettävä kyseiseen rahoitusvaroihin kuuluvaan erään liittyvä saldo kertyneistä muista laajan tuloksen eristä tulosvaikutteiseksi luokittelun muutoksesta johtuvana oikaisuna (ks. IAS 1)
               
            
               
                  35K
               
               
                  Jos yhteisö lopettaa overlay-lähestymistavan soveltamisen käyttämällä kappaleen 35I(b) mukaista valintamahdollisuutta tai siksi, ettei se enää ole vakuutuksenantaja, se ei saa myöhemmin soveltaa overlay- lähestymistapaa. Vakuutuksenantaja, joka on valinnut overlay-lähestymistavan soveltamisen (ks. kappale 35C) mutta jolla ei ole ehdot täyttäviä rahoitusvaroja (ks. kappale 35E), saa soveltaa overlay-lähestymistapaa myöhemmin, kun sillä on ehdot täyttäviä rahoitusvaroja.
               
            
         
            Yhteys muihin vaatimuksiin
         
      
      
               
                  35L
               
               
                  Tämän IFRS-standardin kappaleessa 30 sallitaan menettely, jota joskus nimitetään ”varjolaskennaksi”. Jos vakuutuksenantaja soveltaa overlay-lähestymistapaa, varjolaskenta voi olla sovellettavissa.
               
            
               
                  35M
               
               
                  Rahamäärän siirtämisestä voiton tai tappion ja muiden laajan tuloksen erien välillä kappaletta 35B soveltaen saattaa seurata sellainen vaikutus, että myös muita rahamääriä, kuten tuloveroja, sisällytetään muihin laajan tuloksen eriin. Vakuutuksenantajan on sovellettava tällaisten seurannaisvaikutusten määrittämiseen asiaankuuluvaa IFRS-standardia, kuten IAS 12 Tuloverot.
               
            
         Ensilaatija
      
      
               
                  35N
               
               
                  Jos ensilaatija valitsee overlay-menettelytavan soveltamisen, sen on oikaistava vertailutiedot kuvastamaan overlay-lähestymistapaa, siinä ja vain siinä tapauksessa, että se oikaisee vertailutiedot IFRS 9:n mukaisiksi (ks. IFRS 1:n kappaleet E1–E2).
                  …
               
            TILINPÄÄTÖKSESSÄ ESITETTÄVÄT TIEDOT
      …
      
         Tilinpäätöksessä esitettävät tiedot IFRS 9:ää koskevasta väliaikaisesta vapautuksesta
      
      
               
                  
                     39B
                  
               
               
                  Vakuutuksenantajan, joka valitsee väliaikaisen vapautuksen IFRS 9:stä, on esitettävä tilinpäätöksessään tietoja, jotta tilinpäätöksen käyttäjät pystyvät:
                  
                              
                                 a)
                              
                           
                           
                              
                                 ymmärtämään, kuinka vakuutuksenantaja on täyttänyt väliaikaisen vapautuksen edellytykset; ja
                              
                           
                        
                              
                                 b)
                              
                           
                           
                              
                                 vertailemaan toisiinsa väliaikaista vapautusta soveltavia vakuutuksenantajia ja IFRS 9:ää soveltavia vakuutuksenantajia.
                              
                           
                        
            
               
                  39C
               
               
                  Kappaleen 39B(a) noudattamiseksi vakuutuksenantajan on esitettävä tilinpäätöksessään tieto siitä, että se soveltaa väliaikaista vapautusta IFRS 9:stä, ja siitä, kuinka se on kappaleessa 20B(b) tarkoitettuna päivänä tehnyt johtopäätöksen, että se täyttää edellytykset väliaikaiselle vapautukselle IFRS 9:stä, mukaan lukien:
                  
                              a)
                           
                           
                              jos tämän IFRS-standardin soveltamisalaan kuuluvista sopimuksista johtuvien velkojen (ts. kappaleessa 20E(a) kuvattujen velkojen) kirjanpitoarvo on ollut enintään 90 prosenttia vakuutuksenantajan kaikkien velkojen kirjanpitoarvosta, niiden vakuuttamiseen liittyvien velkojen luonne ja kirjanpitoarvo, jotka eivät ole tämän IFRS-standardin soveltamisalaan kuuluvista sopimuksista johtuvia velkoja (ts. kappaleissa 20E(b) ja 20E(c) kuvatut velat);
                           
                        
                              b)
                           
                           
                              jos vakuuttamiseen liittyvien velkojen kirjanpitoarvon prosenttiosuus vakuutuksenantajan kaikkien velkojen kokonaiskirjanpitoarvosta on ollut pienempi tai yhtä suuri kuin 90 prosenttia mutta suurempi kuin 80 prosenttia, kuinka vakuutuksenantaja on määrittänyt, ettei se ole harjoittanut merkittävää vakuuttamiseen liittymätöntä toimintaa, mukaan lukien mitä informaatiota se on ottanut huomioon; ja
                           
                        
                              c)
                           
                           
                              jos vakuutuksenantaja on täyttänyt edellytykset väliaikaiselle vapautukselle IFRS 9:stä kappaletta 20G(b) soveltaen tehdyn uudelleenarvioinnin perusteella:
                              
                                          i)
                                       
                                       
                                          syy uudelleenarviointiin;
                                       
                                    
                                          ii)
                                       
                                       
                                          päivä, jona merkityksellinen muutos sen toiminnoissa tapahtui; ja
                                       
                                    
                                          iii)
                                       
                                       
                                          yksityiskohtainen selostus toimintojen muutoksesta sekä laadullinen kuvaus tämän muutoksen vaikutuksesta vakuutuksenantajan tilinpäätökseen.
                                       
                                    
                        
            
               
                  39D
               
               
                  Jos yhteisö tekee kappaletta 20G(a) soveltaessaan johtopäätöksen, etteivät sen toiminnot enää liity pääasiallisesti vakuuttamiseen, sen on esitettävä seuraavat tiedot jokaiselta raportointikaudelta, ennen kuin se alkaa soveltaa IFRS 9:ää:
                  
                              a)
                           
                           
                              tieto siitä, ettei se enää täytä edellytyksiä väliaikaiselle vapautukselle IFRS 9:stä;
                           
                        
                              b)
                           
                           
                              päivä, jona merkityksellinen muutos sen toiminnoissa tapahtui; ja
                           
                        
                              c)
                           
                           
                              yksityiskohtainen selostus toimintojen muutoksesta sekä laadullinen kuvaus tämän muutoksen vaikutuksesta yhteisön tilinpäätökseen.
                           
                        
            
               
                  39E
               
               
                  Kappaleen 39B(b) noudattamiseksi vakuutuksenantajan on esitettävä tilinpäätöksessään käypä arvo raportointikauden lopussa ja käyvän arvon muutoksen määrä kauden aikana erikseen seuraavista kahdesta rahoitusvarojen ryhmästä:
                  
                              a)
                           
                           
                              rahoitusvarat, joiden sopimusehdoissa määrätään tiettyinä ajankohtina toteutuvista rahavirroista, jotka ovat yksinomaan pääoman ja jäljellä olevan pääomamäärän koron maksua (ts. rahoitusvarat, jotka täyttävät IFRS 9:n kappaleiden 4.1.2(b) ja 4.1.2A(b) mukaiset ehdot), lukuun ottamatta rahoitusvaroihin kuuluvia eriä, jotka vastaavat IFRS 9:n mukaista kaupankäyntitarkoituksessa pidettävän erän määritelmää tai joita hallinnoidaan ja joiden tuloksellisuutta arvioidaan käyvän arvon pohjalta (ks. IFRS 9:n kappale B4.1.6).
                           
                        
                              b)
                           
                           
                              kaikki muut kuin kappaleessa 39E(a) yksilöidyt rahoitusvarat; toisin sanoen rahoitusvarat:
                              
                                          i)
                                       
                                       
                                          joiden sopimusehdoissa ei määrätä tiettyinä ajankohtina toteutuvista rahavirroista, jotka ovat yksinomaan pääoman ja jäljellä olevan pääomamäärän koron maksua;
                                       
                                    
                                          ii)
                                       
                                       
                                          jotka vastaavat IFRS 9:n mukaista kaupankäyntitarkoituksessa pidettävän määritelmää; tai
                                       
                                    
                                          iii)
                                       
                                       
                                          joita hallinnoidaan ja joiden tuloksellisuutta arvioidaan käyvän arvon pohjalta.
                                       
                                    
                        
            
               
                  39F
               
               
                  Kappaleen 39E mukaista informaatiota esittäessään:
                  
                              a)
                           
                           
                              vakuutuksenantaja saa pitää rahoitusvaroihin kuuluvan erän IAS 39:n mukaisesti määritettyä kirjanpitoarvoa kohtuullisena likiarvona erän käyvälle arvolle, jos vakuutuksenantaja ei ole velvollinen esittämään sen käypää arvoa soveltamalla IFRS 7:n kappaletta 29(a) (esim. lyhytaikaiset myyntisaamiset); ja
                           
                        
                              b)
                           
                           
                              vakuutuksenantajan on harkittava tarvittava yksityiskohtaisuuden taso, jotta tilinpäätöksen käyttäjät pystyvät ymmärtämään rahoitusvarojen ominaispiirteet.
                           
                        
            
               
                  39G
               
               
                  Kappaleen 39B(b) noudattamiseksi vakuutuksenantajan on esitettävä tietoja luottoriskistä, mukaan lukien kappaleessa 39E(a) kuvattuihin rahoitusvaroihin luontaisesti liittyvät merkittävät luottoriskikeskittymät. Vakuutuksenantajan on vähintäänkin esitettävä kyseisistä rahoitusvaroista seuraavat tiedot raportointikauden lopussa:
                  
                              a)
                           
                           
                              IFRS 7:ssä määriteltyjen luottoriskiluokitusluokkien mukaisesti käyvät arvot IAS 39:ää sovellettaessa (kun kyseessä ovat jaksotettuun hankintamenoon arvostettavat rahoitusvarat, ennen oikaisemista arvon alentumista koskevilla vähennyserillä).
                           
                        
                              b)
                           
                           
                              kappaleessa 39E(a) kuvatuista rahoitusvaroista, joihin liittyvä luottoriski ei ole raportointikauden lopussa alhainen, käypä arvo ja kirjanpitoarvo IAS 39:ää sovellettaessa (kun kyseessä ovat jaksotettuun hankintamenoon arvostettavat rahoitusvarat, ennen oikaisemista arvon alentumista koskevilla vähennyserillä). IFRS 9:n kappaleessa B5.5.22 on tämän tiedon esittämistä varten merkitykselliset vaatimukset sen arvioimiseksi, pidetäänkö rahoitusinstrumenttiin liittyvää luottoriskiä alhaisena.
                           
                        
            
               
                  39H
               
               
                  Kappaleen 39B(b) noudattamiseksi vakuutuksenantajan on esitettävä tietoja siitä, mistä sen tilinpäätöksen käyttäjä voi saada konserniin kuuluvasta yhteisöstä julkisesti saatavilla olevaa IFRS 9:n mukaista informaatiota, jota ei esitetä kyseisen raportointikauden konsernitilinpäätöksessä. Tällaista IFRS 9:n mukaista informaatiota voisi saada esimerkiksi IFRS 9:ää soveltaneen konserniin kuuluvan yhteisön julkisesti saatavilla olevasta omasta tilinpäätöksestä tai erillistilinpäätöksestä.
               
            
               
                  39I
               
               
                  Jos yhteisö on valinnut kappaleen 20O mukaisen vapautuksen IAS 28:n tiettyjen vaatimusten soveltamisesta, tästä on annettava tieto.
               
            
               
                  39J
               
               
                  Jos yhteisö on soveltanut väliaikaista vapautusta IFRS 9:stä käsitellessään sijoitustaan osakkuus- tai yhteisyritykseen kirjanpidossa pääomaosuusmenetelmällä (ks. esim. kappale 20O(a)), yhteisön on esitettävä IFRS 12:n Tilinpäätöksessä esitettävät tiedot osuuksista muissa yhteisöissä edellyttämien tietojen lisäksi seuraavat tiedot:
                  
                              a)
                           
                           
                              kappaleissa 39B–39H esitetyt tiedot kustakin konsernin kannalta olennaisesta osakkuus- tai yhteisyrityksestä. Esitettävien rahamäärien on oltava samoja kuin osakkuus- tai yhteisyrityksen IFRS-tilinpäätökseen sisältyvät rahamäärät, kun otetaan huomioon oikaisut, jotka yhteisö on tehnyt pääomaosuusmenetelmää soveltaessaan (ks. IFRS 12:n kappale B14(a)), sen sijaan että esitettäisiin yhteisön osuus kyseisitä rahamääristä.
                           
                        
                              b)
                           
                           
                              kappaleissa 39B–39H kuvatut määrälliset tiedot yhteenlaskettuina kaikista yksittäin tarkasteltuina epäolennaisista osakkuus- tai yhteisyrityksistä. Yhteenlaskettujen rahamäärien:
                              
                                          i)
                                       
                                       
                                          jotka esitetään, on oltava yhteisön osuus kyseisistä rahamääristä; ja
                                       
                                    
                                          ii)
                                       
                                       
                                          jotka koskevat osakkuusyrityksiä, on oltava esitetty erillään yhteisyrityksiä koskevista yhteenlasketuista rahamääristä.
                                       
                                    
                        
            
         Overlay-lähestymistapaa koskevat tiedot
      
      
               
                  
                     39K
                  
               
               
                  Vakuutuksenantajan, joka soveltaa overlay-lähestymistapaa, on esitettävä tilinpäätöksessään tietoja, jotta tilinpäätöksen käyttäjät pystyvät ymmärtämään:
                  
                              
                                 a)
                              
                           
                           
                              
                                 kuinka voiton tai tappion ja muiden laajan tuloksen erien välillä siirretty kokonaismäärä on laskettu; ja
                              
                           
                        
                              
                                 b)
                              
                           
                           
                              
                                 kyseisen siirron vaikutus tilinpäätökseen.
                              
                           
                        
            
               
                  39L
               
               
                  Kappaleen 39K noudattamiseksi vakuutuksenantajan on esitettävä tilinpäätöksessään:
                  
                              a)
                           
                           
                              tieto siitä, että se soveltaa overlay-lähestymistapaa;
                           
                        
                              b)
                           
                           
                              raportointikauden lopun kirjanpitoarvo rahoitusvaroista, joihin vakuutuksenantaja soveltaa overlay-lähestymistapaa, rahoitusvararyhmittäin;
                           
                        
                              c)
                           
                           
                              peruste, jolla rahoitusvaroja nimenomaisesti määritetään overlay-lähestymistavan kohteeksi, mukaan lukien selostus nimenomaisesti määritetyistä rahoitusvaroista, joita pidetään tämän IFRS-standardin soveltamisalaan kuuluvia sopimuksia myyjänä tekevän juridisen yksikön ulkopuolella;
                           
                        
                              d)
                           
                           
                              selostus voiton tai tappion ja muiden laajan tuloksen erien välillä raportointikaudella siirretystä kokonaismäärästä siten, että tilinpäätöksen käyttäjät pystyvät ymmärtämään, kuinka kyseinen määrä on johdettu, mukaan lukien:
                              
                                          i)
                                       
                                       
                                          nimenomaisesti määritetyistä rahoitusvaroista tulosvaikutteisesti esitetty määrä soveltaen IFRS 9:ää; ja
                                       
                                    
                                          ii)
                                       
                                       
                                          määrä, joka nimenomaisesti määritetyistä rahoitusvaroista olisi esitetty tulosvaikutteisesti, jos vakuutuksenantaja olisi soveltanut IAS 39:ää.
                                       
                                    
                        
                              e)
                           
                           
                              kappaleissa 35B ja 35M kuvatun luokittelun muutoksen vaikutus kuhunkin voittoa tai tappiota koskevan laskelman riviin, johon sillä on vaikutusta; ja
                           
                        
                              f)
                           
                           
                              jos vakuutuksenantaja on muuttanut rahoitusvarojen nimenomaista määrittämistä raportointikauden aikana:
                              
                                          i)
                                       
                                       
                                          voiton tai tappion ja muiden laajan tuloksen erien välillä raportointikaudella siirretty määrä, joka liittyy äskettäin nimenomaisesti määritettyihin rahoitusvaroihin overlay-lähestymistapaa soveltaen (ks. kappale 35F(b));
                                       
                                    
                                          ii)
                                       
                                       
                                          määrä, joka olisi siirretty voiton tai tappion ja muiden laajan tuloksen erien välillä raportointikaudella, jos rahoitusvarojen nimenomaista määrittämistä ei olisi peruutettu (ks. kappale 35I(a)); ja
                                       
                                    
                                          iii)
                                       
                                       
                                          kertyneistä muista laajan tuloksen eristä raportointikaudella tulosvaikutteiseksi siirretty määrä rahoitusvaroista, joiden nimenomainen määrittäminen on peruutettu (ks. kappale 35J).
                                       
                                    
                        
            
               
                  39M
               
               
                  Jos yhteisö on soveltanut overlay-lähestymistapaa käsitellessään sijoitustaan osakkuus- tai yhteisyritykseen kirjanpidossa pääomaosuusmenetelmällä, yhteisön on esitettävä IFRS 12:n edellyttämien tietojen lisäksi seuraavat tiedot:
                  
                              a)
                           
                           
                              kappaleissa 39K–39L kuvatut tiedot kustakin konsernin kannalta olennaisesta osakkuus- tai yhteisyrityksestä. Esitettävien rahamäärien on oltava samoja kuin osakkuus- tai yhteisyrityksen IFRS-tilinpäätökseen sisältyvät rahamäärät, kun otetaan huomioon oikaisut, jotka yhteisö on tehnyt pääomaosuusmenetelmää soveltaessaan (ks. IFRS 12:n kappale B14(a)), sen sijaan että esitettäisiin yhteisön osuus kyseisistä rahamääristä.
                           
                        
                              b)
                           
                           
                              kappaleissa 39K–39L(d) ja 39L(f) kuvatut määrälliset tiedot ja kappaleessa 35B kuvattu siirron vaikutus voittoon tai tappioon ja muihin laajan tuloksen eriin yhteenlaskettuna kaikista yksittäin tarkasteltuina epäolennaisista osakkuus- tai yhteisyrityksistä. Yhteenlaskettujen rahamäärien:
                              
                                          i)
                                       
                                       
                                          jotka esitetään, on oltava yhteisön osuus kyseisistä rahamääristä; ja
                                       
                                    
                                          ii)
                                       
                                       
                                          jotka koskevat osakkuusyrityksiä, on oltava esitetty erillään yhteisyrityksiä koskevista yhteenlasketuista rahamääristä.
                                       
                                    
                        …
               
            VOIMAANTULO JA SIIRTYMÄSÄÄNNÖT
      …
      
         IFRS 4:n soveltaminen IFRS 9:n kanssa
      
      
         
            Väliaikainen helpotus IFRS 9:stä
         
      
      
               
                  46
               
               
                  Syyskuussa 2016 julkaistulla asiakirjalla IFRS 9:n Rahoitusinstrumentit soveltaminen IFRS 4:n Vakuutussopimukset kanssa (muutokset IFRS 4:ään) muutettiin kappaleita 3 ja 5 sekä lisättiin kappaleet 20A–20Q, 35A ja 39B–39J ja otsikot kappaleiden 20, 20K, 20N ja 39A jälkeen. Yhteisön on sovellettava näitä muutoksia, joiden mukaan tietyt kriteerit täyttävät vakuutuksenantajat saavat soveltaa väliaikaista vapautusta IFRS 9:stä 1.1.2018 tai sen jälkeen alkavilla tilikausilla.
               
            
               
                  47
               
               
                  Yhteisön, joka esittää tilinpäätöksessään kappaleissa 39B–39J vaadittavat tiedot, on sovellettava IFRS 9:n siirtymäsääntöjä, joilla on merkitystä kyseisiä tietoja varten tehtävien arvioiden kannalta. Soveltamisen aloittamisajankohdan on tätä ajatellen katsottava olevan 1.1.2018 tai sen jälkeen alkavan ensimmäisen tilikauden alku.
               
            
         
            Overlay-lähestymistapa
         
      
      
               
                  48
               
               
                  Syyskuussa 2016 julkaistulla asiakirjalla IFRS 9:n Rahoitusinstrumentit soveltaminen IFRS 4:n Vakuutussopimukset kanssa (muutokset IFRS 4:ään) muutettiin kappaleita 3 ja 5 sekä lisättiin kappaleet 35A–35N ja 39K–39M sekä otsikot kappaleiden 35A, 35K, 35M ja 39J jälkeen. Yhteisön on sovellettava näitä muutoksia, joiden mukaan vakuutuksenantajien on sallittua soveltaa overlay-lähestymistapaa nimenomaisesti määritettyihin rahoitusvaroihin, kun se soveltaa IFRS 9:ää ensimmäisen kerran (ks. kappale 35C).
               
            
               
                  49
               
               
                  Yhteisön, joka valitsee overlay-lähestymistavan soveltamisen, on:
                  
                              a)
                           
                           
                              sovellettava kyseistä lähestymistapaa nimenomaisesti määritettyihin rahoitusvaroihin takautuvasti IFRS 9:ään siirryttäessä. Näin ollen yhteisön on esimerkiksi kirjattava kertyneiden muiden laajan tuloksen erien alkusaldoon oikaisu, joka vastaa nimenomaisesti määritettyjen rahoitusvarojen IFRS 9:n mukaisen käyvän arvon ja näiden rahoitusvarojen IAS 39:ää soveltaen määritetyn kirjanpitoarvon välistä erotusta.
                           
                        
                              b)
                           
                           
                              oikaistava vertailutietoja siten, että ne kuvastavat overlay-lähestymistapaa, siinä ja vain siinä tapauksessa, että yhteisö oikaisee vertailutiedot IFRS 9:ää soveltaen.
                           
                        
            
         (1)  IASB on julkaissut IFRS 9:n versioita vuosina 2009, 2010, 2013 ja 2014.